Държавен вестник, бр. 70, 2015 г., стр. 25

БРОЙ  70	
Д Ъ Р Ж А В Е Н  В Е С Т Н И К 	
СТР.  25  
(5) Подборът при приема на обучаваните 
се извършва съвместно от представители на 
работодателя/ите и на обучаващата инсти­
туция по разработени от тях критерии.
(6) В подбора при приема може да 
участват лица, навършили 16 години, които 
притежават изискващото се образователно 
равнище за придобиване на степен на про­
фесионална квалификация съгласно чл. 8, 
ал. 5 ЗПОО. 
(7) Директорът или ръководителят на 
обучаващата институция обявява списък 
на лицата, на които ще бъде предложено да 
сключат трудов договор по чл. 230, ал. 1 КТ. 
(8) Работодателят сключва с лицата трудов 
договор по чл. 230, ал. 1 КТ за целия срок на 
обучението по професията и специалността. 
Трудовият договор се сключва преди нача­
лото на обучението.
(9) За всяко лице по ал. 8, което не е 
навършило 18 години, работодателят пода­
ва молба за получаване на разрешение за 
постъпване на работа съгласно Наредба № 6 
от 2006 г. за условията и реда за даване на 
разрешение за работа на лица, ненавършили 
18 години. 
(10) Работодателят е длъжен да предоста­
ви на лицето преди началото на обучението 
документите по чл. 63, ал. 1 КТ.
Чл. 13. Лицата по чл. 12, ал. 1 придобиват 
статут на обучавани лица в обучение чрез 
работа (дуално обучение) след сключване на 
трудовия договор по чл. 230, ал. 1 КТ.
Чл. 14. (1) Обучението чрез работа (ду­
ално обучение) е с продължителност от
1 до 3 години в зависимост от степента на 
професионална квалификация, която се 
придобива по професията. 
(2) Продължителността на обучението чрез 
работа (дуално обучение) за придобиване 
на професионална квалификация по част 
от професията се определя с конкретната 
документация за професионалното обучение. 
Чл. 15. (1) Обучението чрез работа (дуално 
обучение) на ученици в XI и XII клас започва 
от началото и се осъществява през цялата 
учебна година по график. Графикът за раз­
пределение на учебното време се разработва 
съвместно и се утвърждава от работодателя/
ите и директора на институцията по чл. 2, 
ал. 2, т. 1 и 2. 
(2) Обучението чрез работа (дуално обуче­
ние) на лица, навършили 16 години, може да 
се осъществява през цялата календарна го­
дина по график. Графикът за разпределение 
на учебното време се разработва съвместно 
и се утвърждава от работодателя/ите и ди­
ректора или ръководителя на институцията 
по чл. 2, ал. 2. 
Чл. 16. (1) Обучението чрез работа (дуал­
но обучение) се провежда по учебен план, 
утвърден по реда на чл. 13, ал. 8 и 9 ЗПОО, 
и учебни програми за теория и практика на 
професията, разработени в съответствие с 
резултатите от ученето, определени в дър­
жавните образователни изисквания за при­
добиване на квалификация по професията. 
(2) Учебните програми за обучение на 
лица, навършили 16 години, които не са 
ученици, в институциите по чл. 2, ал. 2 се 
разработват от учителите или преподава­
телите и се утвърждават от директора или 
ръководителя на обучаващата институция 
след съгласуване с работодателя/ите.
(3) Учебните програми за практическо 
обучение в реална работна среда на лица, 
навършили 16 години, се разработват съв­
местно от учителите или преподавателите 
и наставниците и се утвърждават от рабо­
тодателя/ите след съгласуване с директо­
ра или ръководителя на институцията по 
чл. 2, ал. 2.
(4) Учебните програми по ал. 2 и 3 
включват:
1. общо представяне на програмата;
2. цели на обучението по програмата;
3. разпределение на учебното време за 
обучение по програмата;
4. описание на учебното съдържание по 
програмата;
5. критерии и средства за оценяване на 
очакваните резултати от обучението по 
програмата. 
Чл. 17. (1) По време на практическото 
обучение в реална работна среда се води 
дневник за практическото обучение. 
(2) Обучаваният вписва в дневника по 
ал. 1 изучаваните теми, изпълняваните прак­
тически задачи, използваните материали, 
инструменти и машини, усвоените компе­
тентности, възникнали проблеми.
(3) Наставникът вписва в дневника по 
ал. 1 оценки за изпълнението на възложените 
задачи и постигнатия напредък. 
Чл. 18. Обучението за придобиване на про­
фесионална квалификация в институциите по 
чл. 2, ал. 2 се провежда от учители по про­
фесионална подготовка или преподаватели, 
назначени от директора или ръководителя 
на институцията.
Чл. 19. (1) Връзката между работодателя, 
наставника и обучаващата институция се 
осъществява от учител-методик по професио­
нално образование или преподавател-методик 
по професионално обучение, определен от 
директора или ръководителя на обучаващата 
институция.